《次韵王产昭昆仲题京口新居》
宋代·蔡肇

我昔京口居，屡为南山游。
古寺满修竹，平田漫清流。
四升崇邱满，培塿见五州。
人生如艺田，要待岁晚收。
内惧寡道力，眇然念前修。
六合不为狭，五亩亦为谋。
何妨傍城邑，心远地自悠。
漕水应潮涨，堂下可遭周。
叶落固有余，柿栗不外求。
生理如此足，岂谢岩谷幽。
奈何不勇决，一毫辄绊留。
余性本拙戆，涉世易悔尤。
微官如涕唾，容易思罢休。
三龙亦驰骋，诗好意则不。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木石，善诗文，著有《丹阳集》，曾任吏部员外郎、中书舍人等职。蔡肇初事王安石，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《石渠宝笈三编》。